Tømmer fra Hallingdal ble lastet om ved Krøderen for togtransport videre til Drammen, persontrafikken hadde forbindelse med dampbåt fra Gulsvik. Båtturen tok 2 1/2 time med D/S «Haakon Adelsten» (fra 1861), «Krøderen» og «Norefjeld». Siste dampbåt gikk i 1925, etter at Bergensbanen hadde blitt åpnet hadde ikke båttrafikken tilstrekkelig trafikkgrunnlag. Siden 1990 går det imidlertid turisttrafikk om sommeren.